Au, ja m'he desfogat. Quin horror d'anunci, quina veu més odiosa que té la dona!!! 
Jo vaig obrir un fil fa temps parlant del mateix anunci i de com n'arriba a ser, de repel·lent. Vaig enviar una carta a RAC1 dient que, o paraven de posar la puta falca sexista de la merda dels collons (uf...) aquesta, o a casa deixaríem de escoltar l'emissora en qüestió. I jo he mig complert l'amenaça mentre que ells no em fan ni puto cas. Parlant d'anuncis que fan ràbia, heu sentit el de credit service, o com carai se digui??? Algú sap què són els problemes de rayoasneff????? 
És que no he sentit/vist mai aquell anunci, de què va?. 
Surt una noia que fa veu de "pava" (evidentment, forçada) explicant les meravelles d'un producte que serveix per aprimar-se. Sovint canvien el lema o la frase de l'anunci, però la cosa no canvia: una noia dient que compris el Master Plus, dient que aquesta època (la que sigui) de l'any és la millor per fer-ho. Sovint els missatges inclouen consignes sexistes. 
Potser sí que és una mica sexista, però de tant en tant també treuen la verisó per a homes i diu allò que ara per fi podem eliminar aquella panxeta tan antiestètica i bla bla bla. Jo el trobo molt simpàtic, superficial però simpàtic! 
Aquesta és la misèria moral d'aquesta gent. A través d'aquestes "simpaties" engalipen a la gent i encolomen com aquell qui no vol la cosa un missatge que ha destrossat a molta gent. L'anorèxia i la bulímia són malaltie molt terribles, massa terribles per poder-ne frivolitzar d'aquesta manera. 
Bé no sé si és a Catalunya Ràdio que s'anuncien els de Corporación Dermoestética i si fa no fa també llancen missatges com el del Master Plus. Sembla que entre aquest tipus d'empreses competeixin aviam qui és el que més dóna i promet. I estic d'acord amb tu, hi ha molta gent que pateix problemes seriosos derivats d'aquest culte estúpid al cos sobretot ara que ve el bon temps. 
Ara mateix estic sentint l'anunci. UNA ALTRA VEGADA. Són a tot arreu. El lema deia "Posa't guapa i oblida't d'aquesta antiestètica cel·lulitis, ara que ve el bon temps, i podràs anar a la platja a lluir el tipet. Un estiu més, gràcies per confiar en Master Plus". Deia quelcom similar, més o menys. I per acabar-ho d'adobar, amb incorreccions lingüístiques ("confiar en" jo diria que és incorrecte). Conclusió: 
I podràs anar a la platja a lluir el tipet... Jo ho trobo molt simpàtic, superficial però simpàtic no puc fer-hi més! 
Bé, no ets tu, qui emmalalteix. 
No, és clar, i en sóc conscient. Jo he arribat a trobar "simpàtics" aquests anuncis precisament perquè els trobo una ximpleria, com trobo una ximpleria que la gent estigui obssessionada en aprimar-se i cultivar la seva figura només per als ulls de l'altra gent. I com que fa anys que a mi no em prenen el pèl en aquest sentit puc permetre'm el "luxe" de trobar simpàtics aquesta mena d'anuncis-escombraria. Tot amb tot, això no treu que no estigui conscienciat -lògicament- amb aquests missatges que no fan sinó penetrar les ments més dèbils i susceptibles de caure en el seu parany. Però això també ho fan els anuncis del Danone o el Vitalínea i ningú no protesta pas. La quantitat de missatges subliminals que llencen aquests anuncis és brutal! 
Absolutament i total d'acord amb tu. Només d'engegar la tv o la ràdio, o obrir un diari o una revista podriem escriure un llibre de la mida del Tirant lo Blanc només amb propaganda d'aquesta mena.